open-index/open-wikipedia-markdown huggingface dataset:
Volda-dommen

Den såkalte **Volda-dommen** handler om at en kvinne som bodde i Volda mener seg voldtatt av en mann i mai 1996. Hun anmeldte saken i februar 1997, men anmeldelsen ble henlagt både av politiet og statsadvokaten. I oktober 1999 stevnet mannen kvinnen for retten fordi han mente at hun hadde satt ut rykter om ham i forbindelse med den påståtte voldtekten. I herredsretten og lagmannsretten ble kvinnens voldtektspåstander mortifisert, og hun ble dømt til å betale mannen 20.000 kroner i skadebot. Hun anket saken til Høyesterett som den 20. november 2001 frifant kvinnen fra kravet om å betale erstatning til mannen hun beskyldte for voldtekt. 

Høyesterett la i dommen vekt på at mennesker som mener de er utsatt for overgrep, må få lov til å snakke om det med andre. Saken førte til en lovendring der den nye loven fastslo at så lenge man i god tro hevder at man er blitt utsatt for en seksualforbrytelse som kan straffes med fengsel i fem år eller mer, skal man være fritatt fra erstatningskrav. Den nye loven sier klart at det skal være mulig å fortelle andre om overgrep, for å få bearbeidet reaksjoner i etterkant, uten å måtte frykte for å bli utsatt for injurie- og erstatningsspørsmål.

## Detaljer
Morgenen etter den angivelige voldtekten i mai 1996 fortalte kvinnen til noen venninner at hun var blitt voldtatt. I alt snakket kvinnen med 11 personer om saken. Mannen fikk først kjennskap til påstandene om voldtekt i januar 1997. Han oppsøkte da kvinnen sammen med noen venner og konfronterte henne med uttalelsene. Etter dette besøket politianmeldte hun mannen for voldtekten. Både politiet og statsadvokaten henla saken ut fra bevisets stilling.

I 1999 fikk mannen problemer på sitt arbeidssted på grunn av ryktespredning om saken. Han stevnet da kvinnen for retten fordi han mente at hun hadde satt ut rykter om ham i forbindelse med den påståtte voldtekten. I herredsretten og lagmannsretten ble kvinnens voldtektspåstander mortifisert, og hun ble dømt til å betale mannen 20.000 kroner i skadebot. Hun anket saken til Høyesterett. For Høyesterett ble dette en avveining av hensynet til kvinnens ytringsfrihet i forhold til mannens krav på vern av sin ære. 

I dommen blir det vist til tre kjennelser i Den europeiske menneskerettighetsdomstol. Her ble den norske stat dømt etter at tidligere dommer har dømt tre saksøkere i saker som går på ytringsfrihet i forhold til æresvern. Disse tre saksøkerne var bladet Tromsø, Bergen politilag og *[[Bergens Tidende]]*.

## Referanser
Dahianna Hernandez Reyes

**Dahianna Alexandra Hernandez Reyes** (født 6. juni 1991) er en colombiansk funksjonshemmet friidrettsutøver, som konkurrerer i klassen T37/F37. Dette er en klasse for utøvere i parafriidrett, som har funksjonshemming i den ene halvdelen av kroppen, men som ikke bruker rullestol. 

## Idrettskarriere
Hernandez deltok i Parapanamerikanske leker 2019 i Lima i Peru, og fikk der sølv i diskos i klassen T38, bak Jennifer Lynn Brown fra Canada. 

## Referanser


## Eksterne lenker
*  Profil hos IPC
*  Profil hos Infostrada Sports 
*  Profil hos Parapanamerikanske leker 2019
Alcee Hastings

**Alcee Lamar Hastings** (født 5. september 1936 i Altamonte Springs, Seminole County, Florida, død 6. april 2021) var en amerikansk jurist og politiker (Demokratene). Han ble utnevnt av president Jimmy Carter som den første afroamerikanske føderale dommer i Florida. Han ble i 1979 tiltalt for korrupsjon, men ble frifunnet. I 1989 ble han imidlertid fradømt sitt embete ved føderal riksrett i Senatet, på grunn av de samme korrupsjonsanklagene. Hastings stilte i 1993 til valg til Representantenes hus og innvalgt for Florida. Han ble senere gjenvalgt ved hvert valg, siste gang i 2013.

## Liv og virke

### Bakgrunn
Han tok eksamen ved Crooms Academy i Sanford i Florida i 1953, og fikk deretter universitetsgraden bachelor ved Fisk University, Nashville, Tennesee i 1958. Han studerte jus ved Howard University School of Law, Washington, D.C., fra 1958 til 1960. Etter å ha tatt graden J.D. studerte han ved Florida Agricultural and Mechanical University, Tallahassee frem til 1963.

### Karriere
Hastings etablerte privat praksis som advokat, og prøvde i 1970 uten hell å bli valgt til Senatet. Han var dommer i Broward County, Florida fra 1977 til 1979, og United States district judge for Southern District of Florida (føderal dommer) i perioden 1979–1989. Hastings ble utnevnt av president Jimmy Carter til føderal dommer i Florida; han var den første afroamerikaneren som ble utnevnt til dette embetet i Florida.

### Riksrett og valg til Representantenes hus
Alcee Hastings ble i 1979 tiltalt for å ha tatt imot bestikkelser fra kriminelle for å gi reduserte straffer, men ble frifunnet. Saken ble tatt opp av den lokale domstolsadministrasjon (Circuit Court of Appeals), og endte med at Representantenes hus vedtok å reise riksrettstiltale mot Hastings. Senatet fant ham skyldig med nødvendig flertall i ni av sytten tiltalepunkter, og fradømte ham i 1989 hans dommerembete. Han ble ikke fradømt retten til å ta nye verv. I 1993 ble han innvalgt i Representantenes hus og siden gjenvalgt ved hvert valg, siste gang i 2013.

## Referanser


## Eksterne lenker
* 
* 
*
Montsjegorsk (flybase)

**Montsjegorsk flyase** er en flystasjon i Murmansk Oblast i Russland. Den ligger 13&nbsp;km nordøst for flybasen Montsjegorsk og 11 km sørvest for flybasen Olenja. 

Arbeidet på basen begynte tidlig på 1950-tallet, og i 1957 ble identifisert på amerikansk U-2-overflyvninger med en moderne 6600&nbsp;ft (2000 m) rullebane, og omfattet bra infrastruktur og et MiG-regiment.

## Referanser
Liste over statsledere i 1861

## Europa

## Nord-Amerika

## Sør-Amerika

## Oseania

## Eksterne lenker
* Current Rulers ABC 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Friidrett under parapanamerikanske leker 2019 - 1500 meter T13 menn

**1500 meter T13 for menn** under Parapanamerikanske leker 2019 ble arrangert i Lima 27. august 2019 kl 17:52. Kun finale ble avholdt. 

T13 er en klasse for synshemmede utøver innen parafriidrett.

## Rekorder
Gjeldende rekorder i klassen T13 før parapanamerikanske leker 2019, og eventuelle nye rekorder satt under lekene:

## Resultater
### Finale

## Referanser


## Kilder
* Lima 2019 - Resultater
* Lima 2019 - Resultater, pdf

## Eksterne lenker
* Lima 2019 - Para athletics
Henriette Strindberg

**Henriette Helene Strindberg** (født Nielsen 24. desember 1894 i Bergen, død 19. september 1964 i Bergen) var en norsk operasangerinne og sangpedagog som hadde fremtredende roller i operaer og operetter i innland og utland.

## Familie
Henriette Strindberg var datter av kontorsjef Christian Nielsen («Sangerhøvdingen») og Olufine Olsen. Hun ble 8. april 1919 gift med den svenske marinekapteinen, disponenten og marinemaleren Arnold Strindberg (1883-1946), hvis far var fetter av dramatikeren August Strindberg. Hun ble 16. november 1929 gift for annen gang, med kapellmester Harald Heide. Hun var også kjent som *Henriette Heide*.

## Liv og virke
Henriette Strindberg studerte blant annet hos den svenske legen og sangpedagogen Gillis Bratt i Stockholm.

Henriette Strindberg debuterte ved Nationaltheatret 23. mai 1919, i rollen som *Suzuki* i operaen *[[Madama Butterfly]]*. Debuten ble godt mottatt, og kritikeren Gerhard Schjelderup skrev at hun «[…] debuterede med Held. Stemmen er vakker og velpleiet, og hun er heller ikke uden dramatisk Talent». Omkring 1920 opptrådte hun også i Stockholm. Hun ga senere gjesteopptredener i blant annet London, Paris, Stavanger og Reykjavik.

Hun virket i en lengre periode ved Den nationale Scene i fødebyen Bergen, for det meste som sangerinne. Hun hadde omkring midten av 1920-årene et avbrudd derfra, da hun var tilknyttet Mayol-teatret i Kristiania. Tittelpartiet i *Grevinne Mariza* fremførte hun mer enn 50 ganger i Oslo, før hun gjentok suksessen i den samme rollen i Bergen.

Hun medvirket som solist ved urfremførelsen av kantaten *Norge i våre hjerter* av Nordahl Grieg og Sverre Jordan ved Landsutstillingen i Bergen i 1928.

I 1928 ble hun tilknyttet Musikkonservatoriet i Bergen, og hun ga dessuten privatundervisning.

## Roller i utvalg
**Suzuki* i *[[Madama Butterfly]]* Giacomo Puccini (Nationaltheatret, 1919)
**Hanna Glawari* i *[[Den glade enke]]* av Franz Lehár (Den nationale Scene, 1922)
**Julia* i *Hollænderpigen* av Julius Brammer, Alfred Grünwald & Emmerich Kálmán (Stavanger, 1923)
**Odette Darimonde* i *Bajaderen* av Julius Brammer, Alfred Grünwald & Emmerich Kálmán (Mayol-teatret, 1924)
**Grevinne Mariza* i *Grevinne Mariza* av Julius Brammer, Alfred Grünwald & Emmerich Kálmán (Den nationale Scene, 1925)
**Floria* i *[[Tosca]]* av Giacomo Puccini (Den nationale Scene, 1926)
**Fedora Palinska* i *Cirkusprinsessen* av Julius Brammer, Alfred Grünwald & Emmerich Kálmán (Den nationale Scene, 1928)

## Referanser


## Kilder
*
Jurij Ganus

**Jurij Ganus** (født 5. mars 1964) er en russisk jurist og næringslivsleder, som siden 2017 har vært leder for RUSADA, Russlands Antidopingbyrå.

Ganus er utdannet ved St. Petersburg State University og St. Petersburg Law University, og tok etterutdanning ved The Institute of Directors i Storbritannia. Han har tidligere vært direktør i VIESSMANN GmbH, North-Western Sea Company og ENSTO Building Technology, og var styreleder i North-Western Industrial Railway Transport. Han har også undervist ved bl.a. Moscow State Technical University named after N. E. Bauman og Higher School of State Audit of Moscow State University.

Den 31. august 2017 ble han valgt som generaldirektør for RUSADA, etter at fungerende generaldirektør Anna Antseliovitsj trakk seg i mars 2017.

## Referanser


## Eksterne lenker
*  Presentasjon hos RUSADA
Pelikan (kristussymbol)

**[[Pelikaner|Pelikan]]en** som napper i sitt eget bryst og mater sine unger med sitt blod er et folkelig symbol for Kristus og hans forsoningsoffer.

Motivet ble beskrevet første gang på 200-tallet i det greske håndskriftet *[[Physiologus]]* som gjengav kristne fortellinger knyttet til en rekke dyr. Om pelikanen ble det fortalt at pelikanungene ved fødselen slår etter foreldrenes ansikter. Pelikanen klyper da til ungenes hoder. På den tredje dagen åpnar pelikanen sitt bryst ved å rispe det med nebbene og gjenoppvekker på dette vis de døde ungene til liv.

## Se også
* Adoro te devote
## Referanser
Henning Bang

**Henning Bang** (født 1957) er en norsk fagbokforfatter, siviløkonom og psykolog med doktograd i organisasjonspsykologi. Han er professor i psykologi ved Psykologisk institutt (PSI) ved Universitetet i Oslo, der han forsker på hvordan man kan skape mer effektive og velfungerende team.

Han er utdannet siviløkonom ved Norges Handelshøyskole i 1982 og mag.art. i psykologi ved Universitetet i Oslo i 1986. Han ble godkjent psykolog i 1988 og spesialist i arbeids- og organisasjonspsykologi i 1998. Han tok sin doktorgrad i psykologi ved Universitetet i Oslo i 2010 med avhandlingen *Effektivitet i ledergrupper: En studie av sammenhengen mellom gruppeprosesser og teameffektivitet i ledermøter*. Fra 2011 har han vært førsteamanuensis ved PSI. Han har i en periode arbeidet med par- og individualterapi, men har mesteparten av sin yrkekarriere jobbet som organisasjonspsykolog. Han fikk undervisningsprisen ved PSI i 2004 og Bjørn Christiansens minnepris for et særlig betydningsfullt faglig bidrag fra Norsk Psykologforening i 2010. 

Henning Bang er fagbokforfatter og har utgitt bøkene *Organisasjonskultur* (2020), *Organisasjonskultur i praksis* (1998), *Effektive ledergrupper* (2019) og *Effective management teams and organizational behavior: A research-based model for team development* (2021).

## Referanser
Zozibini Tunzi

**Zozibini Tunzi** (født 18. september 1993 i Tsolo) er en sørafrikansk modell, som ble kåret til Miss Universe 2019.

Hun ble kåret til Miss Sør-Afrika 2019 i august, og representerte dermed landet sitt i Miss Universe. Hun var den tredje deltakeren fra Sør-Afrika som ble kåret til Miss Universe, etter Margaret Gardiner (1978) og Demi-Leigh Nel-Peters (2017).

## Referanser


## Eksterne lenker
* Miss South Africa 
* Miss Universe
Austrocalais

***Austrocalais*** er en slekt av biller som hører til familien smellere (Elateridae).

## Utseende
Middelsstore (ca. 15-20 millimeter), avlange, brunspraglete smellere, kroppen delvis kledt med lyse skjell. Pronotum er firkantet, omtrent så langt som bredt, bakhjørnene skrått uttrukne. Dekkvingene har fine punktrader og ender i en tann.

**Larvene** er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.

## Levevis

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 
****** Stammen Hemirhipini Candéze, 1857 
******* Slekten ***Austrocalais*** Neboiss, 1967
******** *[[Austrocalais aquilonaris]]* Neboiss, 1967
******** *[[Austrocalais pogonodes]]* Neboiss, 1967

## Kilder
* Atlas of Living Australia - ''Austrocalais''
## Eksterne lenker
* Bilde av ''Austrocalais pogonodes'' 
*
Asuka Fujita

**Asuka Fujita** (født 14. februar 1996 i Osaka) er en japansk håndballspiller, som spiller for den tyske klubben  og det japanske landslaget.

Hun har deltatt i to Håndball-VM (2017 og 2019).

## Referanser


## Eksterne lenker
*
Victoria II

***Victoria II*** er et storstrategispill utviklet og utgitt av Paradox Interactive som en oppfølger til *Victoria: An Empire Under The Sun.* Det ble utgitt 13. august 13 2010.

Som i flere andre Paradox-spill leder spilleren en nasjon gjennom det nittende århundret til tidlig tyvende århundre. Spillet har fokus på marked og økonomi der prisene går opp og ned.

## Spillets omfang
Spillet varer fra 1836 til 1936 med over 200 spillbare nasjoner. Det låner navnet fra Dronning Victoria av Storbritannia, som regjerte i perioden 1837–1901. Dette er en periode som ble definert av den andre industrielle revolusjon, nasjonalisme og imperialisme. Med unntak av Storbritannia og Belgia er de fleste land jordbrukssamfunn ved startpunktet i 1836. Ved slutten, 31. desember 1936, har de fleste land oppnådd industriell utvikling, og hele kartet er fordelt mellom de ulike landene. Spilleren kan innføre sosiale og politiske reformer som vil påvirke etableringen av en velferdsstat og stemmerett. Dersom allmenn stemmerett er innført, får spilleren en mulighet til å utvide den til også å gjelde for kvinner.

Kartet er delt opp i provinser som er enten eid av land eller er ukolonisert. Hver provins er del av en stat. Nesten hele verden er representert, unntatt de nordlige delene av Russland og Canada, samt Antarktis.

Man kan også spille mellom utvidelsene *The Grand Campaign 1836* og *A House Divided 1861.*

Spillet tilhører sjangeren «sandkassespill», som medfører at det ikke finnes noe overordnet mål. For at et land skal kunne erklære krig, må landet ha en Casus belli, en grunn til å erklære krig, for eksempel eier Danmark områder som Preussen legger krav på, i Schleswig-Holstein. Som ledd i krigene som utgjorde opptakten for Tysklands samling, må Preussen vinne tilbake disse områdene gjennom krig for å kunne grunnlegge Det tyske keiserrike.

## Utvidelser

### ''A House Divided''

* Legger til det nye bokmerket A House Divided der du kan spille gjennom den amerikanske borgerkrigen fra starten.
* Oppdatert kart med bedre grafikk.
* Muligheten å investere i andre land. 
* Et dypere politisk system med nye reformer.

### Heart of Darkness

* Oppdatert koloniseringssystem.
* Oppdatert marinekampsystem.
* Internasjonale kriser. 
* Avispapir.

### Andre utvidelsespakker

#### Musikkpakker
* Songs of the Civil War

## Referanser


## Eksterne lenker

* Offisielt nettsted
* Victoria 2 Wiki
* Victoria II på Steam
Marie Staal

**Mette Marie Staal** (født **Mathiasen/Mathiesen**; 1806–1871) var en dansk-norsk skuespiller.

Marie Staal var datter av bøkker Hans Mathiasen og Mette Mortensdatter. Hun ble 5. mai 1828 gift i Skien med den danskfødte skuespilleren Ditlev Christian Henrich Staal (1802–1859).

I perioden 1827–1833 var hun engasjert ved Julius Olsens teaterselskap i Norge. Den første vinteren var selskapet i Drammen, mens de resten av perioden var virksomme i Bergen. I årene 1833–1837 var hun ved Staal & Nielsens teaterselskap i Bergen. Deretter var hun ansatt ved Christiania Theater.

Marie Staal ble ofte benyttet i flere av de holbergske kvinneroller, og i 1851 ble følgende skrevet om hennes prestasjoner på scenen: 
:«I det Hele er Mad. Staal en ypperlig Holbergs Figur; man har ved tidligere Holbergske Stykker, saaledes ved Kandestøberen ifjor, forsøgt at remplacere hende ved Andre, men den komiske Effekt har ikke vundet derved; Ingen bliver arrig med saadan Anstand som Mad. Staal, Ingen uddeler de hyppigt forekommende Ørefigener med saadan Virtuositet som hun.»

## Roller i utvalg
**Marthe* i *Slægtskabet* (Bergen, ca. 1829)
**Gunild* i *Mester Gert Westphaler* av Ludvig Holberg (1830)
**fru von Lysøe* i *Hvilken af dem er Bruden* av fru von Weissenthurn (Christiania Theater, 1838)
**Magdelone* i *[[Den Stundesløse]]* av Ludvig Holberg (Christiania Theater, 1839)
**Anne Kandestøbers* i *Barselstuen* av Ludvig Holberg (Christiania Theater, 1839)
**Gunild* i *Barselstuen* av Ludvig Holberg (Christiania Theater, 1839)
**Madame Madsen* i *Snyltegjæsten* (Christiania Theater, 1839)
**Madame Kolbe* i *Tre Koner og dog Ingen* av (Christiania Theater, 1841)
**Madame Blanchet* i *Valeur & Comp.* av Bayard & Devorme (Christiania Theater, 1841)
**Nille* i *[[Jeppe paa Bjerget]]* av Ludvig Holberg (Christiania Theater, 1841)
**Nille* i *[[Erasmus Montanus]]* av Ludvig Holberg (Christiania Theater, 1841)
**Magdelone* i *Jean de France* av Ludvig Holberg (Christiania Theater, 1843)
**Venus* i *Ulysses von Ithacia* av Ludvig Holberg (Christiania Theater, 1843)
**Anne Signekælling* i *Barselstuen* av Ludvig Holberg (Christiania Theater, 1839)
**Giske* i *[[Den politiske kannestøper]]* av Ludvig Holberg (Christiania Theater, 1843, 1851)
**Magdelone* i *Henrich og Pernille* av Ludvig Holberg (Christiania Theater, 1847)
**Gunild* i *Mester Geert* av Ludvig Holberg (Christiania Theater, 1851)

## Referanser



## Kilder
*
Dacnitus

***Dacnitus*** er en slekt av biller som hører til familien smellere (Elateridae). 

## Utbredelse
Arten er endemisk for Hawaii.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien tannsmellere, Dendrometrinae Gistel, 1856
****** Stammen Prosternini Gistel, 1856 - noe ganger regnet som en egen underfamilie, Prosterninae
******* Slekten ***Dacnitus*** Sharp, 1908
******** *[[Dacnitus currax]]* Sharp, 1908
    
## Eksterne lenker

*
Pomachilioides

* 

***Pomachilioides*** er en slekt av biller som hører til familien smellere (Elateridae).

## Utbredelse
Slekten er bare kjent fra Sumatra.

## Systematisk inndeling
 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien storsmellere, Elaterinae Leach, 1815
****** Stammen Pomachiliini Candéze, 1859
******* Slekten ***Pomachilioides*** Candéze, 1897
******** *[[Pomachilioides dimidiatus]]* Schwarz, 1901
******** *[[Pomachilioides ludiiformis]]* Candèze, 1897

## Eksterne lenker
* Oversikt over artene
*
Vitenskapsåret 1527

**Vitenskapsåret 1527** er en oversikt over hendelser, fødte og avdøde personer med tilknytning til vitenskap i 1527.

## Matematikk
* Petrus Apianus fikk publisert «Ein newe und wolgegründete underweisung aller Kauffmanns Rechnung in dreyen Büchern, mit schönen Regeln und fragstücken begriffen», en håndbok for merkantil aritmetikk. Ingolstadt. Håndboken ble framstilt i Holbeins maleri «Ambassadørene» (1533) 

## Ingeniørkunst
* Albrecht Dürer fikk publisert avhandlingen «Etliche underricht zu Befestigung der Stett, Schloss und Flecken», om forsvarsverk. Nürnberg.

## Medisin
* Jacques de Béthencourt fikk publisert avhandlingen «Nova pœnitentialis Quadragesima nec non Purgatorium in morbum gallicum sive venereume», om syfilis og dets behandlingsmetoder, der han lanserer begrepet «venerisk sykdom». Rouen.

## Fødsler
* 14 avril − Abraham Ortelius (død 1598), nederlandsk geograf.
* 1. mai – Johannes Stadius (død 1579), flamsk matematiker og astronom.
* 13. juli – John Dee (død 1609), engelsk alkymist, astrolog og matematiker.

## Dødsfall
* 21. januar – Juan de Grijalva (født om lag 1490), spansk oppdagelsesreisende.
* 28. juli – Rodrigo de Bastidas (født 1465), spansk oppdagelsesreisende.

## Referanser
Julie Indstad Hole

**Julie Indstad Hole** (født 3. oktober 1995) er en norsk politiker for Arbeiderpartiet. Hun er i perioden 2019-2023 kommunalråd i Trondheim kommune og har siden 2018 vært sentralstyremedlem i AUF. Indstad Hole ble første gang innvalgt i Trondheim bystyre ved kommunestyre- og fylkestingsvalget i 2015.

## Bakgrunn
Indstad Hole er oppvokst på Strindheim i Trondheim, og gikk 4 årig toppidrett med håndball på Heimdal videregående skole. Etter videregående begynte hun som student innen samfunnsøkonomi ved NTNU i Trondheim. Indstad Hole har ved siden av sin politiske karriere vært en aktiv håndballspiller, og spiller til daglig keeper for Strindheim IL damelag i 2. divisjon.

Indstad Hole var ved valget i 2019 Trondheim Arbeiderpartis 3. kandidat, og ble med 1267 personstemmer innvalgt som partiets nummer 2 etter ordfører Rita Ottervik. Indstad Hole ble ved AUFs landsmøte i 2018 innvalgt i organisasjonens sentralstyre. Hun ble gjenvalgt ved AUFs landsmøte i 2020. Hun har tidligere vært leder av AUF i Trondheim (2014-2016), AUF i Sør-Trøndelag (2016-2017) og var leder av AUF i Trøndelag (2017-2019). Etter valgseieren i 2019 ble Indstad Hole utnevnt som kommunalråd, og sitter i tillegg som medlem i kultur-, idretts og friluftskomiteen i Trondheim bystyre.

Som ungdomspolitiker og folkevalgt har Hole særlig utmerket seg i spørsmål om asyl, klima- og fordelingspolitikk. Hole var blant initiativtakerne til fakkeltoget til forsvar for Abbasi-familien i Trondheim i november 2017, og har ved flere anledninger vært en høylytt kritiker av Arbeiderpartiets linje i asylspørsmål. 
## Referanser
Aliakmonas

**Aliákmonaselven** (, *Aliákmonas*; tidligere: , *Aliákmon* eller *Haliákmōn*) er den lengste elven i Hellas, med en total lengde på . Det strømmer gjennom de greske provinsene Vest-Makedonia og Sentral-Makedonia. Ifølge Julius Caesar dannet Aliákmonas skillelinjen mellom det historiske Makedonia og Thessalia.

## Referanser


## Eksterne lenker
*
Neocalais

***Neocalais*** er en slekt av biller som hører til familien smellere (Elateridae).

## Utseende
Middelsstore (ca. 15-20 millimeter), litt brede, mørke smellere. Antennene er korte og kraftige. Pronotum er litt rundet, litt lengre enn bredt, bakhjørnene kort, skrått uttrukne. Dekkvingene har fine punktrader.

**Larvene** er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.

## Levevis

## Utbredelse
Slekten er utbredt i Vest- og Sentral-Afrika, mot vest til Sierra Leone, øst til Tanzania, sør til Angola.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 
****** Stammen Hemirhipini Candéze, 1857 
******* Slekten ***Neocalais*** Girard, 1971
******** *[[Neocalais bimaculatus]]* (Fleutiaux, 1940)
******** *[[Neocalais curtipennis]]* (Schwarz, 1906)
******** *[[Neocalais macer]]* (Candèze, 1878)

## Eksterne lenker

*
Breivika (Harstad)

**Breivika** er en bydel i Harstad kommune i Troms. Den ligger rundt seks kilometer sør for Harstad sentrum. Grunnkretsen Breivik hadde  innbyggere pr. 1. januar 2019, opp fra 956 ved folketellingen i 2001. Siden århundreskiftet har Breivika fått en del nye boliger, spesielt på Breivikhaugen. Breivika ligger rett under fjellet Hinnstein, sør for Holtet og nord for Ruggevika. 

Stedet har en ballbinge, gapahuk, Trama-butikk og Bunnpris.

## Referanser
Ingrid Schjølberg

**Ingrid Schjølberg** (født 26. mai 1965 i Bodø) er en norsk forsker. Hun er professor i marin kybernetikk ved Institutt for marin teknikk, NTNU og dekan ved Fakultet for informasjonsteknologi og elektroteknikk (IE) samme sted. I tillegg var hun en periode  leder for NTNUs tematiske satsningsområde NTNU Havrom.

## Utdannelse og karriere
Schjølberg var ferdig utdannet sivilingeniør i teknisk kybernetikk fra NTH i 1991. I 1996 oppnådde hun graden dr.ing. samme sted, med avhandlingen *Modeling and control of underwater robotic systems.*

Hun arbeidet en lang periode (2001–2013) som forsker og forskningsleder ved SINTEF IKT, Anvendt kybernetikk. Det siste av disse årene var hun tilknyttet Institutt for teknisk kybernetikk ved NTNU, som førsteamanuensis II. Fra 2013 har hun hatt ulike stillinger ved NTNU. Hun var først prosjektdirektør ved NTNU AMOS, et senter for fremragende forskning (2013–2014); deretter direktør for NTNUs satsningsområde NTNU Havrom (2014–2019). I 2015 ble hun ansatt som professor ved Institutt for marin teknikk, NTNU, etter først å ha vært professor II ved instituttet i 2014–2015. Stillingen som professor har hun fortsatt (per 2019), i tillegg til at hun, fra august 2019, er ansatt som dekan ved Fakultet for informasjonsteknologi og elektroteknikk.

I 2012 ble ROBOTNOR  – Centre for Advanced Robotics formelt åpnet i Trondheim, et senter for avansert robotikk som ble etablert etter initiativ fra Schjølberg, som selv ledet det de første årene.  

## Publikasjoner
I tillegg til å skrive artikler i vitenskapelige tidsskrifter, formidler Schjølberg informasjon om hav og havforskning gjennom kronikker i dagsaviser og skriver jevnlig i NTNU Oceans blogg.

* Schjølbergs profil i Google Scholar Besøkt 10. desember 2019

## Verv og medlemskap (utvalg)
* 2007–2013  Leder for ROBOTNOR
* 2009–2013  Styremedlem MASKON AS
* 2014–2016  Styremedlem Inventas AS
* 2015–2017  Styremedlem WaterLinked AS.
* 2016–   Styremedlem NTNU TTO AS.
* 2019–   Styremedlem Akvaplan-niva AS.
* 2017–   Styremedlem SINTEF OCEAN AS.
* 2017–   Styremedlem NIVA Norsk Institutt for Vannforskning.

## Referanser


## Eksterne lenker
* 
*
Grenevev

**Grenevev** (eller **grenvev**, samisk **radnostuolo**) er en samisk tradisjonell vevstol som brukes til å veve grener. Greneveven er av samme type som oppstadveven (eller oppsta'gogn), men noe mindre og spinklere. Greneveving er en gammel tradisjon og ble blitt holdt levende i Manndalen hvor grenveving i 50-åra sysselsatte omkring 50 personer.

## Referanser
Olufine Sullustad

**''Olufine'' Martine Elisabeth Sullustad** (født 28. mai 1832 i Bergen, død 19. november 1900 i Kristiania) var en norsk skuespillerinne.

## Familie
Olufine Sullustad var datter av artillerifyrverker Ole Martin Sullustad og Sophie Dahm (tidligere gift Parelius), og halvsøster av skuespiller Sofie Parelius. Hun ble 20. september 1859 gift med skuespiller Georg Herman Krohn. De var foreldre til skuespiller Lully Krohn (1862–1947), tegner Olaf Krohn (1863–1933), ingeniør Georg Monrad Krohn (1865–1934) og skuespiller Michael Krohn (1867–1918). Sønnen Georg Monrad Krohn ble far til skuespilleren Lillebil Ibsen (1899-1989).

## Liv og virke
Olufine Sullustad var i 1853 elev ved Den norske dramatiske skole i Christiania. Med elever herfra spilte hun i mai 1853 i Drammen i en oppsetning av den franske vaudevillen *Den Yngste i Familien eller Kjærlighed kommer som Julekvelden paa Kjærringen*, hvor hun gestaltet rollen som *Isaure*. Samme aften spilte hun rollen som *Sigrid* i *Til Sæters*, hvor hennes opptreden skapte stor begeistring.

Hun var et par år virksom ved Kristiania norske Theater før hun vårsesongen 1855 kom til Christiania Theater. Hennes debut ved Christiania Theater fant sted 22. februar 1855, i rollen som *Gjertrud* i den musikalske farsen *Talismanen*.

I perioden 1857-1859 var Sullustad ved Det norske Theater i fødebyen Bergen. Deretter vendte hun tilbake til Kristiania norske Theater. Hun hadde i juli 1854 og august 1856 gjesteopptredener i Bergen. I 1862 trakk hun seg tilbake fra scenen.

## Roller i utvalg
**Isaure* i *Den Yngste i Familien eller Kjærlighed kommer som Julekvelden paa Kjærringen* av M. Édouard Lemaître (Drammen, 1853)
**Sigrid* i *Til Sæters* av Claus Pavels Riis (Drammen, 1853)
**Marie* i *Malvina* av Eugène Scribe (Kristiania norske Theater, 1854)
**Mathilde* i *En Komedie* av Jo Jolin (Kristiania norske Theater, 1854)
**Gjertrud* i *Talismanen* av Johann Nestroy (Christiania Theater, 1855)
**Emilie* i *Emilies Hjertebanken* av Johan Ludvig Heiberg (Bergen, 1857)

## Referanser


## Kilder
*
6. divisjon fotball for menn 2020

**[[6. divisjon fotball for menn]] 2020** skulle være det sjuende nivået i norsk fotball 2020. Sesongen ble den 18. september 2020 avlyst grunnet koronavirusutbruddet i 2019–2020.

## Avdelingene
## [[6. divisjon fotball for menn (Østfold)|Østfold Fotballkrets]]

;Avdeling 1

;Avdeling 2

## [[6. divisjon fotball for menn (Akershus)|Akershus Fotballkrets]]

## [[6. divisjon fotball for menn (Oslo)|Oslo Fotballkrets]]

;Oslo Fotballkrets I

;Oslo Fotballkrets II

;Oslo Fotballkrets III

## [[6. divisjon fotball for menn (Indre Østland)|Indre Østland Fotballkrets]]

;Indre Østland Fotballkrets I

;Indre Østland Fotballkrets II

;Indre Østland Fotballkrets III

;Indre Østland Fotballkrets IV

;Indre Østland Fotballkrets V

;Indre Østland Fotballkrets VI

;Indre Østland Fotballkrets VII

## [[6. divisjon fotball for menn (Buskerud)|Buskerud Fotballkrets]]

;Buskerud Fotballkrets I

;Buskerud Fotballkrets II

## [[6. divisjon fotball for menn (Vestfold)|Vestfold Fotballkrets]]

## [[6. divisjon fotball for menn (Telemark)|Telemark Fotballkrets]]

## [[6. divisjon fotball for menn (Agder)|Agder Fotballkrets]]

;Avdeling 1

;Avdeling 2

;Avdeling 3

## [[6. divisjon fotball for menn (Rogaland)|Rogaland Fotballkrets]]

;Rogaland Fotballkrets I

;Rogaland Fotballkrets II

;Rogaland Fotballkrets III

;Rogaland Fotballkrets IV

## [[6. divisjon fotball for menn (Hordaland)|Hordaland Fotballkrets]]

;Hordaland Fotballkrets I

;Hordaland Fotballkrets II

;Hordaland Fotballkrets III

;Hordaland Fotballkrets IV

## [[6. divisjon fotball for menn (Sogn og Fjordane)|Sogn og Fjordane Fotballkrets]]

;Sogn og Fjordane Fotballkrets I

;Sogn og Fjordane Fotballkrets II

;Sogn og Fjordane Fotballkrets III

## [[6. divisjon fotball for menn (Sunnmøre)|Sunnmøre Fotballkrets]]

;Sunnmøre Fotballkrets I

;Sunnmøre Fotballkrets II

;Sunnmøre Fotballkrets III

## [[6. divisjon fotball for menn (Nordmøre og Romsdal)|Nordmøre og Romsdal Fotballkrets]]

;Nordmøre og Romsdal Fotballkrets I

;Nordmøre og Romsdal Fotballkrets II

;Nordmøre og Romsdal Fotballkrets III

## [[6. divisjon fotball for menn (Trøndelag)|Trøndelag Fotballkrets]]

;Trøndelag Fotballkrets I

;Trøndelag Fotballkrets II

;Trøndelag Fotballkrets III

;Trøndelag Fotballkrets IV

;Trøndelag Fotballkrets V

;Trøndelag Fotballkrets VI

;Trøndelag Fotballkrets VII

## [[6. divisjon fotball for menn (Troms)|Troms Fotballkrets]]

;Troms Fotballkrets I

;Troms Fotballkrets II

;Troms Fotballkrets III

## Kvalifisering til [[5. divisjon fotball for menn 2021|5. divisjon 2021]]

## Referanser
Sanna Marins regjering

**Sanna Marins regjering** var Finlands regjering fra 10. desember 2019 til 20. juni 2023. Regjeringen ble ledet av sosialdemokraten Sanna Marin, og koalisjonen bestod av Finlands sosialdemokratiske parti, Centern, Gröna förbundet, Vänsterförbundet og Svenska folkpartiet. Regjeringens sammensetning og politiske plattform var i stor grad en videreføring av Antti Rinnes regjering. Rinne måtte avgå et halvt år etter tiltredelsen, etter at en streik blant de ansatte i Finlands postvesen førte til splittelse i regjeringskoalisjonen. Regjeringsskiftet vakte internasjonal oppmerksomhet, ettersom den nye statsministeren Sanna Marin og tre andre partiledere i regjeringen var kvinner yngre enn 35 år, og ettersom Finland også hadde formannskapet i Det europeiske råd dette året.

## Regjeringsmedlemmer

## Referanser
Rogatsjovo (flybase)

**Rogatsjovo** (også benevnt **Amderma-2** (russisk:Амдерма-2) **Belushya**, **Rogachvo**, eller **Rogatschovo**) er en flystasjon på Novaja Semlja, Russland som ligger nær landsbyen Rogatsjovo, 9&nbsp;km nordøst for Belusja Guba. Flyplassen ble opprinnelig brukt som en fremskutt base (engelsk: 'bounce' airdrome) for Langtrekkende bombeflykommando. Basen ble utviklet i en avskjærerrolle i 1960-årene, fremst for å avskrekke SR-71-operasjoner i arktiske strøk.

## Kilder
* Rogachevo nettstedet (russisk)
Severomorsk-3 (flybase)

**Severomorsk-3**  (også referert til som **Maljavr** eller **Murmansk Nordøst**) er en flybase for den russiske marinens Nordlflåte i Murmansk oblast, Russland. Det ligger  øst for Murmansk, ved siden av innsjøen Malyavr i den vestlige delen av Kolahalvøya.

## Se også

* Severomorsk

## Referanser
Severomorsk-2 (flybase)

**Severomorsk-2** (også **Safonovo-1, Murmansk Nordøst**) er en marineflybase i Murmansk Oblast, Russland, som ligger 7&nbsp;km sørvest for Severomorsk og bare 11&nbsp;km nordøst for Murmansk. Det er en relativt liten flyplass i forhold til nærliggende Severomorsk-1.

## Eksterne lenker

* RussianAirFields.com
Kipelovo (flybase)

**Fedotovo**, eller Kipelovo (flybase) ligger i nærheten av jernbanestasjonen **Kipelovo** på en viktig jernbanelinje til Sankt Peterburg, og er en flybase i Russlands marineflyvåpen i Russland som ligger 44&nbsp;km vest for Vologda. 

Det er en stor base for langtrekkende fly, med 20 revetments i et avsidesliggende område, og store asfalterte områder langs parallelle taksebaner.  Kipelovo (flybase) var en stor base for Tupolev Tu-95 og Tu-142 sine flytokt overskyggende den amerikanske marinens Atlanterhavsflåte. Basen gav anledning til flyrekognosering for Nordflåten.

## Referanser


## Eksterne lenker

* Garnizon Fedotovo - russiske nettstedet for veteraner av basen
* Fedotovo forum - russisk forum for veteraner av basen
Temp (flybase)

**Temp (Темп)** (russisk for "tempo") er en russisk flystasjon etablert i 2013 i den vestre enden av Kotelnyjøya, som betjener stasjonen Severny Klever. Den ble etablert som en del av en nasjonal satsing for å sikre Russlands arktiske strøk.

## Se også

* Nagurskoye (air base)
Odontonychus

* 

***Odontonychus*** er en slekt av biller som hører til familien smellere (Elateridae).

## Utseende
Middelsstore (12-24 millimeter), avlange, mørke smellere. Antennene er sagtakkede, pronotum trapesformet, bakhjørnene noe tilbaketrukne med en skarp kjøl. Dekkvingene har dypr lengdefurer.

## Utbredelse
Slekten er utbredt i Afrika.

## Systematisk inndeling
 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien storsmellere, Elaterinae Leach, 1815
****** Stammen Odontonychini Girard, 1973
******* Slekten ***Odontonychus*** Candéze, 1897
******** *[[Odontonychus granulatus]]* Candèze, 1897
******** *[[Odontonychus lamottei]]* Girard, 1992
******** *[[Odontonychus pseudogranulatus]]* Girard, 1972
******** *[[Odontonychus punctatus]]* Girard, 1972

## Eksterne lenker
* Tegning av ''Odontonychus lamottei''
*
Fear Inoculum

***Fear Inoculum*** er det femte studioalbumet av det amerikanske progmetal-bandet Tool. Det ble utgitt for verden 30. august 2019, omtrent samme tid som bandet begynte å publisere diskografiet deres via digitale medier. Albumet ble produsert i løpet av 13 år, grunnet ulike problemer som hindret bandets fremgang på en lang stund.

Tittelsangen og albumets eneste singel, *Fear Inoculum*, ble publisert den 7. august, ca. 3 uker før resten av albumet kom ut. Sangen fikk overveldende kritisk ros, og innhentet plass nr. 1 på *[[Billboard Hot 200|Billboard 200]]* i løpet av den første uken.

## Sporliste
Den digitale versjonen av albumet består av totalt 10 sanger, mens den fysiske versjonen inneholder bare 7. Seks av sangene varer godt over 10 minutter hver, og opptar hoveddelen av albumet sammen med trommeinstrumentalen *Chocolate Chip Trip*.

## Referanser


## Eksterne lenker
*
Ostrov Srednij (flybase)

**Sredny ostrov** er en liten øy (*ostrov*) og en militær flyplass i Krasnojarsk kraj i Russland. Øyen ligger i det nordlige Karahavet, som del av øygruppen  Severnaja Zemlja, nesten 900&nbsp;kilometer nord for Khatanga på Sibir-kysten. Srednij er en isflyplass brukt som et alternativt felt for Tu-95-bombefly (Bear) i Arktis. Den ble bygd på slutten av 1950-tallet som en fremskutt base for sovjetiske bombefly for å nå USA, og ble opprettholdt av OGA (Arktisk kontrollgruppe), som skulle ta seg av strategiske fasiliteter i Arktis. I mars 1979  var to Tu-128-fly (Novelle) basert her. Flyplassen er antatt å være i drift, og drives av grensevakten (FSB) og er i stand til å betjene An-26 og An-72.

## Referanser
Friidrett under parapanamerikanske leker 2019 - 1500 meter T54 menn

**1500 meter T54 for menn** under Parapanamerikanske leker 2019 ble arrangert i Lima 28. august 2019 kl 16:13. Kun finale ble avholdt. 

T54 er en klasse for funksjonsshemmede utøvere innen parafriidrett, der utøverne bruker rullestol. Utøverne har noe funksjon i beina, og delvis til full funksjon i overkroppen, samt normal funksjon i skuldre og armer.

## Rekorder
Gjeldende rekorder i klassen T54 før parapanamerikanske leker 2019, og eventuelle nye rekorder satt under lekene:

## Resultater
### Finale

## Referanser


## Kilder
* Lima 2019 - Resultater
* Lima 2019 - Resultater, pdf

## Eksterne lenker
* Lima 2019 - Para athletics
Clara Svendsen

**Clara Mathilde Svendsen** (1880–1916) var en norsk skuespiller.

Svendsen var datter av skredder Johan August Svendsen og Julie Glansberg. Hun ble 27. april 1914 gift med senere major Thomas Johannes Broch (1880–1940). Hun bar kallenavnet *Plomma*.

Svendsen var i slutten av 1890-årene tilknyttet Centralteatrets stab. Hun medvirket høsten 1902 på Carl Engströms teaterturné i Sverige, med Norska Skådespelaresällskapet. Hennes innsats her ga henne en gjesteopptreden over fem kvelder på Södra Teatern i Stockholm.

Fra åpningen av Fahlstrøms Theater i Kristiania i 1903 var hun ansatt der. Senere foretok hun en studiereise til Paris og London, før hun reiste over til USA. Der var hun i noen år tilknyttet norsk-amerikanske scener.

## Roller i utvalg
**Anette* i *En liden Hex* (Centralteatret, 1899)
**Lisa* i *Natascha* (Centralteatret, 1899)
**Mor Ruskomsnusk* i *Hallo, er der no'en?* (Frederiksborg-revyen, Bygdøy, 1901)
**madam Sørensen* i *Baldevins Bryllup* av Vilhelm Krag (Engströms teaterturné, 1902)
**Overkokkepigen* i *Der var engang* av Holger Drachmann (Fahlstrøms Theater, 1903)
**frk. Jenny von Jäger* i *Skandalen inat* (Fahlstrøms Theater, 1903)
**Servilla* i *Quo Vadis* av Stanislav Stange (Fahlstrøms Theater, 1904)
**Madam Hopperstad* i *Faddergaven* av Peter Egge

## Referanser


## Kilder
*
Candanius

***Candanius*** er en slekt av biller som hører til familien smellere (Elateridae).

## Utseende
Middelsstore (7-11 millimeter), lange og tynne, brunlige til svarte smellere, pronotum kan være mer eller mindre rødt. Kroppen er flekkvis kledt med lyse skjell. Antennene er tynne, noe lengre enn hode + pronotum. Pronotum er lengre enn bredt, firkantet, bakhjørnene knapt uttrukne. Dekkvingene er smale og jevnbrede, tett punkterte uten punktrader. Beina er tynne og nokså korte.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Larvene lever i død ved, der de eter larver av trebukker og tyvbiller og borebiller.

## Utbredelse
Slekten er utbredt i Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 – store, brede, skjellkledte arter
****** Stammen Agrypnini Candéze, 1851
******* Slekten ***Candanius*** Hayek, 1973
******** *[[Candanius australis]]* Pineda, 2018
******** *[[Candanius brevipennis]]* Pineda, 2018
******** *[[Candanius coigue]]* (Arias-Bohart, 2014)
******** *[[Candanius gracillimus]]* (Candèze, 1889)
******** *[[Candanius marmoratus]]* Pineda, 2018
******** *[[Candanius nigricollis]]* Pineda, 2019 
******** *[[Candanius ocellatus]]* Pineda, 2019
******** *[[Candanius ramirezi]]* Pineda, 2018

## Referanser


## Eksterne lenker
* av ''Candanius'' sp.
* Bilde av ''Candanius gracillimus''
*
Jonthadocerus

***Jonthadocerus*** er en slekt av biller som hører til familien smellere (Elateridae). 

## Utbredelse
Artene er endemiske for Atlasfjellene i Marokko.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien tannsmellere, Dendrometrinae Gistel, 1856
****** Stammen Dendrometrini Gistel, 1856
******* Understammen Athoina Candéze, 1860
******** Slekten ***Jonthadocerus*** Buysson, 1918
********* *[[Jonthadocerus rufescens]]* (Escalera, 1914)
********* *[[Jonthadocerus theryi]]* Buysson, 1918

## Referanser


## Eksterne lenker

*
Plesetsk (flybase)

**Plesetsk (flybase)** (), også **Pero** (russisk Перо — “fjær”), er en flyplass i Russland som ligger 10&nbsp;km øst for Plesetsk. Det er en logistisk base for Kosmodromen Plesetsk oppskytingsanlegg for romfart.

## Referanser
Medan Merdeka

**Medan Merdeka** (indonesisk for «Frihetsplassen»), eller **Lapangan Mereka**, er et torg i sentrum av Indonesias hovedstad Jakarta. Det har et areal på om lag én kvadratkilometer hvis man regner med de omkringliggende åpne områdene, og er i så fall et av de største torga i verden.

I midten av Medan Merdeka står Nasjonalmonumentet (*Monumento Nasional*, ofte kalt *Monas*). Den innerste delen av torget rundt monumentet er i dag en park med en musikkfontene i den vestlige enden. Den ytterste delen av torget er asfaltert og blir ofte brukt til militærparader eller sivile demonstrasjoner, men også til idrettsaktiviteter og rekreasjon.

Rundt Medan Merdeka ligger viktige bygninger som Merdeka-palasset, nasjonalmuseet, nasjonalbiblioteket, rådhuset, Istiqlal-moskeen, høyesterettsbygninga og flere departementsbygninger.

I den nederlandske kolonitida het torget *Koningsplein* («Kongetorget»).

## Referanser
Anna Sverre

**Anna Theodora Sidonie Sverre** (født **Løvstad**; 1877–1963) var en norsk sangerinne, lyriker og oppleser.

Anna Sverre var datter av kapellmester og redaktør Theodor Julius Løvstad og Clara Sidonie Nielsen. Hun ble første gang gift 6. mars 1896 med auksjonarius Magnus *Christian* Ludvig Fossum. Hennes annet ekteskap ble 13. mars 1910 inngått i Kristiania med arkitekt Ole Sverre.

Hun debuterte 26. desember 1906 på Nationaltheatret i rollen som *Hanna Glawari* i operetten *[[Den glade enke]]*. Hun sang denne rollen 70 ganger i strekk.

## Roller i utvalg
**Hanna Glawari* i *[[Den glade enke]]* av Franz Lehár (Nationaltheatret, 1906)

## Referanser


## Kilder
*
Vitenskapsåret 1526

**Vitenskapsåret 1526** er en oversikt over hendelser, fødte og avdøde personer med tilknytning til vitenskap i 1526.

## Oppdagelsesreiser
* 5. april − Sébastien Cabot forlater Spania med tre skip for å finne den vestlige ruten til Cathay.

## Geografi
* Gonzalo Fernández de Oviedo y Valdés fikk publisert verket «Sumario de historia natural o De la natural Historia de las Indias» (*Oversikt over Vest-indias naturhistorie*). Toledo.

## Kjemi
* Paracelsus ga navn til grunnstoffet sink.

## Fødsler
* 19. februar – Carolus Clusius (død 1609), flamsk botaniker.
* Ukjent dato − 
** Taqi al-Din Muhammad ibn Ma'ruf (død om lag 1585), ottomansk astronom.
** Raphaël Bombelli (død 1572), italiensk matematiker.

## Dødsfall
*4. august − Juan Sebastián Elcano (født 1486 eller 1487), spansk oppdagelsesreisende.
* 18. oktober − Lucas Vázquez de Ayllón (født om lag 1475), spansk oppdagelsesreisende.
* 5. november − Scipione del Ferro (født 1465), italiensk matematiker.
* Ukjent dato − Eucharius Rösslin (født om lag 1470), tysk lege.

## Referanser
Coctielater

***Coctielater*** er en slekt av biller som hører til familien smellere (Elateridae).

## Utseende
Middelsstore (ca. 12-14 millimeter), litt brede, moderat hårete, svarte smellere, kan ha rødlige tegninger på pronotum. Faettøynene er lite utviklede. Antennene er nokså korte. Pronotum er omtrent så langt som bredt, med skrått tilbaketrukne bakhjørner som har en tydelig kjøl. Dekkvingene er bredest litt bak roten, med kraftige punktstriper.

**Larvene** er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Smellernes larver lever i jorda eller i død ved. Larvene i denne slekten er trolig rovdyr.

## Utbredelse
Artene er utbredt i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 eller Dendrometrinae
****** Stammen Anaissini Golbach, 1984
******* Slekten ***Coctielater*** Costa, 1975
******** *[[Coctielater corymbitoides]]* (Candéze, 1900)
******** *[[Coctielater sanguinicollis]]* (Candéze, 1878)

## Referanser


## Eksterne lenker
*
Ingebjørg Thomassen

**Ingebjørg Thomassen** (født Klafstad 27. oktober 1878 i Kristiania, død 6. desember 1961 i Oslo) var en norsk skuespillerinne og sangerinne.

## Familie
Ingebjørg Thomassen var datter av restauratør Christian Klafstad og Julie Mathilde Løes. Hun ble 16. august 1904 gift i Kristiania med teatersjef Thomas Thomassen. De var foreldre til skuespiller, teaterregissør og teatersjef Knut Thomassen.

## Liv og virke
Ingebjørg Thomassen var sent i 1890-årene elev av Thora Lundh. I 1897 sang hun Aases parti i *Aases Død* fra *[[Peer Gynt]]* ved et arrangement i regi av Kvindesagsforeningen i Kristiania Vestre Arbeidersamfund. Hennes motspiller var barytonen Hans Ingi Hedemark. Våren 1899 var hun tilknyttet Harald Ottos norske teaterselskap.

I perioden 1899-1901 var hun ansatt ved Den nationale Scene i Bergen. Høsten 1902 medvirket hun ved Carl Engströms teaterturné i Sverige, med Norska Skådespelaresällskapet. I Trollhättan maktet ikke selskapet å gjøre opp for seg, og frk. Klafstad (Ingebjørg Thomassen) lånte Engströms sitt gullur, så han kunne pantsette det og skaffe tilveie kontanter.

Høsten 1904 spilte hun ved Centralteatret, blant annet i stykket *Ola Lia*. Hun fratrådte Centralteatret i 1912, men i 1915 medvirket hun likevel ved teatrets turné.

## Roller i utvalg
**Gertrud* i *Collega Crampton* av Gerhard Hauptmann (Flekkefjord, 1899)
**Tjenestepike* i *[[De unges forbund]]* av Henrik Ibsen (Den nationale Scene, 1901)
**Thea* i *[[Agnete (skuespill)|Agnete]]* av Amalie Skram (Den nationale Scene, 1901)
**Ida* i *Det mørke Punkt* av Gustav Kalderburg og Rudolf Presber (Centralteatret, 1911)
**Bolette* i *Fjældmennesker* (Centralteatret, 1912)

## Referanser


## Kilder
*
Two to Tango

***Two to Tango*** er en sang skrevet av Dick Manning og Al Hoffman som ble spilt inn og gitt ut på singel med Pearl Bailey i 1951.

Ike & Tina Turner spilte inn sangen og ga den ut på singel i 1966.

## Referanser